TSTH บวกต่อ เตรียมรับผลดีมาตรการตอบโต้การทุ่มตลาด
TSTH บวกแรง รับข่าวมาตรการ Anti-dumping โดย ณ เวลา 10.06 น. อยู่ที่ 0.82 บ. บวก 0.14 บ. หรือ 20.59% มูลค่าการซื้อขาย 56.96 บ. สูงสุดที่ 0.86 บ. ต่ำสุดที่ 0.76 บ.
15 ก.ย. 2558

ผู้สื่อข่าวรายงานว่า ราคาหุ้น บริษัท ทาทา สตีล (ประเทศไทย) จำกัด (มหาชน) หรือ TSTH ณ เวลา 10.06 น.อยู่ที่ 0.82 บาท บวก 0.14 บาท หรือ 20.59% สูงสุดที่ 0.86 บาท ต่ำสุดที่ 0.76 บาท มูลค่าการซื้อขาย 56.96 ล้านบาท ขณะที่ดัชนีโดยรวมบวก 0.00%
ทั้งนี้ราคาหุ้น TDTH ปรับตัวขึ้นแรงเป็นวันที่ 2 หลังจากวานนี้ราคาหุ้นปิดที่ 0.68 บาท เพิ่มขึ้น 0.15 บาท หรือ 28.30% สูงสุดที่ 0.68 บาท และต่ำสุดที่ 0.54 บาท มูลค่าซื้อขาย 43.73 ล้านบาท
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า กระทรวงพาณิชย์จะประกาศใช้ มาตรการตอบโต้การทุ่มตลาด (Anti-dumping: AD) ในเร็วๆ นี้ ซึ่งการใช้มาตรการดังกล่าวจะมีการคิดภาษีในอัตรา 18.5% และสูงสุดที่ 30-40% เป็นระยะเวลา 4 ปี เพื่อสกัดกั้นเหล็กลวดคาร์บอนต่ำจากประเทศจีน
อนึ่ง TSTH เป็นผู้ดำเนินธุรกิจการลงทุน (Holding company) ในบริษัทที่ผลิตและจำหน่ายสินค้าเหล็กเส้น เหล็กลวด และเหล็กรูปพรรณขนาดเล็ก ซึ่งใช้ในอุตสาหกรรมก่อสร้าง
 